Gustavija
Gustavija (pranc. Gustavia) – miestelis Karibuose, Šv. Bartolomėjaus salos (Prancūzijos užjūrio valda) administracinis centras. Įsikūręs salos pietvakariuose, prie Gustavijos užutėkio, iš šiaurės ir rytų supamas kalvų. Yra jūrų uostas ir kruizinių laivų terminalas. Gustavo III oro uostas yra kiek toliau šiaurėje. Gausu ištaigingų viešbučių, vilų, restoranų. Veikia muziejus, yra Fort Oskaro, Fort Gustavo, Fort Karlo tvirtovės, švyturys.